راج ناراین باسو

راج ناراین باسو ()؛ (1826ء – 1899ء) ایک ہندوستانی مصنف اور بنگالی نشاۃ ثانیہ کے نقیب تھے۔ وہ چوبیس پرگنہ کے بورل گاؤںمیں پیدا ہوئے اور اس وقت کے کلکتہ کی معروف تعلیم گاہوں ہیئر اسکول اور ہندو کالج میں تعلیم حاصل کی۔ بیس برس کی عمر میں انھوں نے برہمویت کو اپنایا اور سبک دوشی کے بعد انھیں "رشی" کے اعزازی خطاب سے نوازا گیا۔ مصنف کی حیثیت سے انیسویں صدی کے بنگالی نثر نگاروں میں راج ناراین کا مقام نمایاں تھا۔ راج عموماً برہمو سماج کے مشہور رسالے "تتو بودھنی پتریکا" میں لکھا کرتے تھے۔ برہمویت کے دفاع کی بنا پر انھیں "بابائے ہندوستانی قوم پرستی" کا خطاب بھی ملا۔"The Brahmo Samaj and the shaping of the modern Indian mind
 By David Kopf", page 315, https://books.google.com/books?id=IUcY_IRKDHQC&pg=PA315"Makers Of Indian Literature Prem Chand By Prakash Chandra Gupta", back cover, https://books.google.com/books?id=DuoHFioSmBoC&pg=PT1

 پیدائش اور ابتدائی زندگی 
راج ناراین باسو 7 ستمبر 1826ء کو مغربی بنگال کے سابق ضلع چوبیس پرگنہ کے گاؤں بورل میں پیدا ہوئے۔ ان کے والد نندا کشور باسو راجا رام موہن رائے کے شاگرد اور بعد میں ان کے معتمد بھی ہو گئے تھے۔ راج ناراین بچپن ہی سے خاصے ذہین تھے، ان کی ابتدائی تعلیم کلکتہ کے معروف ادارے ہیئر اسکول میں ہوئی۔ چودہ برس کی عمر تک انھوں نے وہاں تعلیم حاصل کی اور جب تک رہے اساتذہ کے درمیان میں اپنی ذہانت و فطانت کی بنا پر معروف رہے۔

 کیریئر 
راج ناراین اپنے معاصر شاعر مائیکل مدھوسودن دت کے مخالف تھے۔ مدھوسودن ہی نے بنگالی زبان میں آزاد نظم کو متعارف کرایا تھا۔ ان دونوں شخصیتوں کا بنگالی ادب میں کلاسیکی مغربی عناصر کو متعارف کرانے میں اہم کردار ہے۔ راج ناراین نے کچھ دنوں تک ایشیا کے پہلے نوبل انعام یافتہ رابندر ناتھ ٹیگور کو پڑھایا بھی ہے۔ دیویندر ناتھ ٹیگور کی درخواست پر انھوں نے اپنشدوں کے انگریزی تراجم میں تین برس صرف کیے۔ ینگ بنگال کے رکن کی حیثیت سے ان کا اعتقاد تھا کہ تعمیر قوم کا عمل بنیادی سطح سے کیا جانا چاہیے۔

چنانچہ اپنے اسی موقف کو عمل جامہ پہنانے کے لیے ایشور چندر ودیا ساگر کے سنسکرت کالج میں شعبہ انگریزی میں پڑھانے کے بعد وہ مدناپور منتقل ہو گئے تاکہ ایک ضلعی قصبے میں تعلیم دیں۔ وہ مدناپور ضلع اسکول کے صدر مدرس تھے، بعد میں یہی اسکول مدناپور کالج کا محرک بنا۔

 حوالہ جات 

 بیرونی روابط 
 واقعات زندگی کی فہرست

زمرہ:1826ء کی پیدائشیں
زمرہ:1899ء کی وفیات
زمرہ:برہمو شخصیات
زمرہ:بنگالی زبان کے مصنفین
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:بنگالی ہندو
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی معلمین
زمرہ:انیسویں صدی کے ہندوستانی صحافی
زمرہ:انیسویں صدی کے ہندوستانی فلسفی
زمرہ:انیسویں صدی کے ہندوستانی مصنفین
زمرہ:بنگالی شخصیات
زمرہ:مغربی بنگال کے معلمین
زمرہ:بھارتی مدیر
زمرہ:بھارتی معلمین
زمرہ:بھارتی مضمون نگار
زمرہ:ہندوستانی صحافی
زمرہ:بھارتی مرد مضمون نگار
زمرہ:بھارتی مرد مصنفین
زمرہ:بھارتی قوم پرست
زمرہ:بھارتی اخبار مدیران
زمرہ:بھارت کے غیر افسانوی مصنفین
زمرہ:بھارتی سماجی کارکن
زمرہ:بھارتی الٰہیات دان
زمرہ:بھارتی مترجمین
زمرہ:بھارتی مصنفین
زمرہ:ضلع مغربی مدناپور کی شخصیات
زمرہ:مغربی بنگال کے مصنفین
زمرہ:انیسویں صدی کے بھارتی مرد مصنفین